Storholmbrua

Storholmbrua er en fritt frem-bygget bru i Austevoll kommune. Den har 3 søyler og den miderste er en senkekasse som er fundamentert ned på ca. 40 meters vanndyp. Dette er den dypeste brufundamentering som noen gang er utført i Norge. Brua har en total lengde på 439 meter og seilingshøyde 18 meter. De to hovedspennene har lengdene 172 og 160 meter.

Prosjektet er utført av Reinertsen AS som hovudentreprise i tidsrommet 2005–2007. Storholmbrua sto ferdig høsten 2006, og ble åpnet sammen med Hundvåkøybrua 17. november 2007.

Prosjektet er en del av fylkesvei 546 mellom Storebø og Austevollshella. Det fjernet fergeforbindelsen mellom Hufthamar og Austevollshella.

Byggherre er Statens vegvesen Region Vest.

Noen av de større underentreprenører ved prosjektet:
 Anleggsbetong AS
 KB Spennteknikk
 Geosurvey AS, Bergen

Se også
 Liste over broer i Norge
 Liste over broer i Norge etter lengde

 Eksterne lenker 

 Bilde av brua sett fra øst.
 Statens vegvesen
 Våre Veger: Austevoll – snart et samlet øyrike (06/2007, s. 38)

Kategori:Fritt frambygg-broer
Kategori:Fylkesvei 546
Kategori:Veibroer i Vestland
Kategori:Veier i Austevoll
Kategori:2007 i Norge
Kategori:Broer åpnet i 2007